Kontrolli aktar stretti fuq it-tiri battala u fuq armi diżattivati b'mod mhux adegwat, bħal dawk użati fl-attakki terroristiċi f'Pariġi, u obbligazzjoni fuq l-Istati Membri tal-UE li jdaħħlu fi-seħħ sistema ta' kontroll xierqa għall-ħruġ u t-tiġdid tal-liċenzji u għall-iskambju ta' informazzjoni, huma fost l-aġġornamenti approvati mill-Membri tal-Parlament Ewropew għad-direttiva tal-1991 dwar l-armi tan-nar nhar it-Tlieta li għadda. Il-qbil proviżorju dwar id-direttiva tal-UE dwar l-armi tan-nar li ntlaħaq min-negozjaturi tal-Parlament u l-Kunsill f'Diċembru li għadda ġie approvat b'mod assolut mill-Kamra b'491 vot favur, 178 kontra, u 28 astenzjonijiet. "Matul l-aħħar 18 -il xahar, jiena u l-kollegi tal-Parlament ħdimna ma' bosta partijiet kkonċernati kif ukoll mal-awtoritajiet li jinfurzaw il-liġi, u esperti tal-liġi, sabiex nipproteġu l-interessi tas-sidien leġittimi filwaqt li nindirizzaw ukoll il-kwistjonijiet tas-sigurtà. It-test tal-Parlament għadda minn titjib sinifikanti. Il-bidliet li issa qbilna fuqhom ser jagħlqu l-lakuni u ser ikunu ta' kontribut importanti għas-sigurta' tagħna, filwaqt li jirrispettaw ukoll id-drittijiet tad-sidien legali", qalet Vicky Ford (ECR, UK), responsabbli minn din il-leġiżlazzjoni fil-Parlament. Nipprevjenu l-pistoli milli jispiċċaw f'idejn ħżiena Il-pajjiżi tal-UE huma meħtieġa jinfurzaw kontrolli aktar stretti fuq it-tir battal tal-armi tan-nar "akustiċi", li jistaw faċilment jiġu kkonvertiti f'ammunizjoni tal- . Dawn l-armi tan-nar kienu użati fl-attakki terrorstiċi fuq Charlie Hebdo fl- 2015. Illum, l-armi tan-nar akustiċi jistaw jintbiegħu mingħajr awtorizzazzjoni f'ċerti pajjiżi fl-UE, iżda skont id-direttiva aġġornata, il-liċenzja tagħhom se tibqa' tiġi regolata skont l-istess regoli li jikkonċernaw l-ammunizzjon tal- Diżattivazzjoni irriversibbli Id-direttiva riveduta ssaħħaħ ukoll ir-regoli dwar l-immarkar tal-armi tan-nar u tikkjarifika l-istatus ta' "diżattivazzjoni" ta' armi (armi diżattivati reċentement se jkollhom jiġu ddikjarati lill-awtoritajiet nazzjonali). Wara pressjoni mill-Parlament Ewropew, il-Kummissjoni Ewropea wegħdet li taddotta, sal-aħħar ta' Mejju 2017 u b'kollaborazzjoni mal-esperti nazzjonali, standards u tekniki riveduti dwar id-diżattivazzjoni li jiżguraw li l-armi diżattivati jkunu inoperabbli b'mod irriversibbli. Hemm kontrolli ġodda aktar stretti fuq ċerti armi tan-nar semi-awtomatiċi meta jkunu mgħammra b'karikaturi tal-munizzjon b'kapaċità għolja (i.e. aktar minn 20 skartoċċ f'semi-awtomatiċi qosra u aktar minn 10 f'dawk twal) u fuq armi tan-nar awtomatiċi li jkunu ġew mibdula f'semi-awtomatiċi. Madankollu, individwi li llum il-ġurnata jippossjedu b'mod legali dawn it-tip ta' armi se jkunu jistgħu jkomplu dan ġaladarba l-Istat Membru tagħhom jaqbel ma' dan. L-Istati Membri se jkunu jistgħu joħorġu awtorizzazzjonijiet ta' "Kategorija A" lil ċerti tip ta' individwi, bħal pereżempju tiraturi sportivi u riservisti, kif ukoll lil mużewijiet rikonoxxuti u, f'każijiet eċċezzjonali u debitament motivati, lill-kollezzjonisti, li jkunu soġġetti għal miżuri ta' sigurtà stretti. Ir-regoli l-ġodda se jirrikjedu wkoll li l-informazzjoni kollha meħtieġa għall-intraċċar u l-identifikar tal-armi tan-nar tiġi reġistrata fis-sistemi tal-arkivji nazzjonali u li jsiru arranġamenti sabiex jitjieb l-iskambju ta' informazzjoni bejn l-Istati Membri. Il-passi li jmiss L-abbozz tal-leġiżlazzjoni għad baqgħu jiġi approvat formalment mill-koleġislatur, il-Kunsill tal-Ministri tal-UE. L-istati Membri ser ikollhom 15 -il xahar mid-dħul fis-seħħ tad-direttiva sabiex jittrasponu r-regoli l-ġodda fil-liġi nazzjonali u 30 xahar biex jistabbilixxu sistemi ta' arkivji tad-data biex jirreġistraw l-informazzjoni kollha meħtieġ għall-intraċċar u l-identifikar tal-armi tan-nar Nota lill-edituri Id-direttiva dwar l-armi tan-nar tal-UE (1991), aġġornata l-aħħar fl-2008, tistabbilixxi l-kundizzjonijiet li skonthom persuni privati jkunu jistgħu jakkwistaw u jippossjedu armi tan-nar jew jittrasferixxiuhom lejn pajjiż ieħor tal-UE. Fl- Aġenda Ewropea dwar is-Sigurtà għall-2015-2020, il-Kummissjoni Ewropea qalet li hija se tirrieżamina l-leġiżlazzjoni eżistenti dwar l-armi tan-nar biex ittejjeb l-iskambju ta' informazzjoni, ssaħħaħ it-traċċabbiltà, tistandardizza l-immarkar, u tistabbilixxi standards komuni dwar id-diżattivazzjoni tal-armi tan-nar. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Test adottat - Reviżjoni tad-direttiva dwar l-armi tan-nar Nota ta' sfond Reġistrazzjoni tad-dibattitu (ikklikkja fuq 14,03,2017) Servizz ta' riċerka tal-PE - kontroll tax-xiri u l-pussess ta' armi tan-nar Data dwar il-pussess ta' armi tan-nar fl-UE (Eurobarometer mill-2013) Materjal awdjoviżiv għall-professjonisti Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF